open-index/open-wikipedia-markdown huggingface dataset:
Strukturaalista semantiikkaa

**Strukturaalista semantiikkaa** () on A. J. Greimasin vuonna 1966 julkaisema, sittemmin strukturalismin ja semiotiikan klassikoksi ja koulukunnan lähtökohdaksikin katsottu strukturalismin esitys. 

Monia tutkimusryhmiä ja seminaareja on muodostunut teoksen teemojen ympärille, ensin Pariisissa toimivassa École des hautes études en sciences sociales -laitoksessa ja myöhemmin eri puolilla maailmaa. *Strukturaalista semantiikkaa* on keskeinen avainteksti myös Greimasin oman myöhemmän tuotannon ymmärtämisessä. Esseekokoelma *Du Sens*,  novellianalyysi *Maupassant: La Sémiotique du texte – Exercises pratiques* ja *Sémiotique et sciences sociales* sekä Greimasin yhdessä J. Courtésin kanssa laatima *Sémiotique: Dictionnaire raisonné de la théorie du langage* saavat perustansa *Strukturaalista semantiikkaa* -teoksen jäsennyksistä.    

## Teoksen rakenne
*Strukturaalista semantiikkaa* koostuu kahdestatoista pääluvusta, jotka jakautuvat edelleen 3–14 numeroituun lukuun ja nämä tarvittaessa kirjaimin merkittyihin alalukuihin. Näiden lisäksi suomenkieliseen laitokseen kuuluu kääntäjä Eero Tarastin kirjoittama esipuhe sekä viitteet ja henkilöhakemisto. Pääluvut ovat:
* Tieteellisen semantiikan edellytykset
* Merkityksen perusrakenne
* Kieli ja diskurssi
* Manifesti merkitys
* Semiologian taso
* Diskurssin isotopia
* Semanttisen universumin rakenne
* Merkityksen kuvaaminen
* Kuvausmenetelmät
* Aktanttimalleja koskevaa tarkastelua
* Transformaatiomalleja etsimässä
* Esimerkki kuvauksesta

## Lähteet
* 
### Viitteet

## Kirjallisuutta
*
Veijo Taipalus

**Veijo Yrjö Ilmari Taipalus** (s. 17. joulukuuta 1958 Kauhajoki) on suomalainen vara-amiraali evp. sekä Merivoimien komentaja 1. tammikuuta 2016 – 31. joulukuuta 2018.

Taipalus valmistui Kadettikoulusta 1984. Kadettikurssin jälkeen Taipalus toimi Vaasan rannikkopatteristossa kouluttajana. Myöhemmin hän on palvellut Rannikkotykistökoulussa, Puolustusministeriössä, Pääesikunnassa, sotilasasiamiehenä Norjassa (Oslo) ja Tanskassa, Kotkan rannikkoalueen komentajana, Saaristomeren Meripuolustusalueen esikuntapäällikkönä, Maanpuolustuskorkeakoulun jatkotutkinto-osaston johtajana, Merisotakoulun johtajana, esikuntapäällikkönä Merivoimien esikunnassa ja Maanpuolustuskorkeakoulun rehtorina vuosina 2013–2015.  

Taipalus ylennettiin kenraalikuntaan vuonna 2011. Merivoimien komentajana hän aloitti 1. tammikuuta 2016. Hän jäi eläkkeelle 31. joulukuuta 2018 ja hänen seuraajakseen valittiin lippueamiraali Jori Harju 9. marraskuuta 2018.

## Lähteet
Taipalus (täsmennyssivu)

**Taipalus** tarkoittaa muun muassa seuraavia:

* Taipalus, saari Rymättylässä
* Lauri Taipalus (s. 1988), jääkiekkopuolustaja
* Liisa Taipalus (s. 1932), pesäpalloilija
* Veijo Taipalus (s. 1958), Maanpuolustuskorkeakoulun ent. rehtori, merivoimien komentaja 2016–2018.
Juha Rikama

**Juha Kalervo Rikama** (13. elokuuta 1930 Helsinki – 6. huhtikuuta 2015 Vantaa) oli filosofian tohtori ja äidinkielen ja kirjallisuuden opettaja 1977-1993 Vantaanjoen lukiossa. Hänen väitöskirjansa Tampereen yliopistossa vuodelta 2004 käsitteli lukion kirjallisuudenopetusta (*Lukion kirjallisuudenopetus 1900-luvun jälkipuoliskon Suomessa opettajien arviointien valossa*).

Rikaman isä oli eversti Johan Rikama. Juha Rikama on kirjoittanut isästään elämäkerran *Eversti : isästäni ja isälleni* (2007).

## Teokset
* *Kirjallisuustieto*, Porvoo, WSOY, 1978 .
* *Lukion kirjallisuudenopetus : vanhamuotoisen lukion kirjallisuudenopetus opettajien arviointien valossa*, Hki: Taiteen keskustoimikunta, 1984 - (Valtion taidehallinnon julkaisuja, ISSN 0356-942X; nro 25). 
* *Siitäpä nyt tie menevi : Äidinkielen opettajain liiton viisi vuosikymmentä 1948-1998, Risto Kaipainen, Irma Lonka, Juha Rikama. Helsinki : Äidinkielen opettajain liitto, 1998 - (Äidinkielen opettajain liiton vuosikirja, ISSN 0515-7870; [43]). 
* *Kaanon ja reseptio : kirjallisuudenopetuksen ulottuvuuksia*, Helsinki: WSOY, 2000 
* *Lukion kirjallisuudenopetus 1900-luvun jälkipuoliskon Suomessa opettajien arviointien valossa*, Helsinki: Suomalaisen Kirjallisuuden Seura, 2004 - (Suomalaisen Kirjallisuuden Seuran toimituksia, ISSN 0355-1768; 984).  Diss. Tampereen yliopisto.
* *Eversti : isästäni ja isälleni*, Helsinki: Books on Demand, 2007. 
* *Yksilö vastaan yhteiskunta : esseitä'', Helsinki: Laatusana, 2011. 

## Lähteet

## Aiheesta muualla
*Juha Rikaman muistokirjoitus Helsingin Sanomissa
Olli Rönning

**Olli Veli Rönning** (29. maaliskuuta 1931 Närpiö – 29. maaliskuuta 2015 Turku) oli suomalainen hammaslääkäri ja hammaslääketieteen professori.

Rönning oli Turun yliopiston assistentti 1961 ja 1962, apulaisopettaja 1962–1975, hammaslääketieteen anatomian dosentti vuodesta 1972, Helsingin yliopiston lasten hammashoito- ja hampaiden oikomisopin apulaisprofessori 1975–1976. Oulun yliopiston hammaslääketieteen professoriksi hän tuli 1976 ja oli myös hammaslääketieteen laitoksen osastonjohtaja. Hän toimi aiemmin SPR:n plastiikkasairaalan hammaslääkärinä 1958–1959, HYKS:n korvaklinikan konsultoivana hammaslääkärinä 1959 sekä Kårkulla centralanstaltin hammaslääkärinä 1969–1970. Hän jäi eläkkeelle Turun yliopiston hampaiston kehitys- ja oikomisopin professuurista vuonna 1997.

## Lähteet
Oksindoli

**Oksindoli** (C8H7NO) on heterosyklinen aromaattinen yhdiste. Yhdistettä muodostuu ihmiselimistössä tryptofaanin aineenvaihduntatuotteena.

## Reaktiivisuus
Oksindoli esiintyy ainoastaan ketotautomeerina. Vahvat emäkset voivat poistaa protonin ketoryhmän viereiseltä hiiliatomilta ja muodostuva anioni on stabiili aromaattisten resonanssimuotojen vuoksi. Muodostuva anioni reagoi on nukleofiilinen ja reagoi enolaattien tavoin elektrofiilien kuten alkyylihalogenidien ja aldehydien kanssa alkylaatio-, asylaatio- ja aldoliadditio- tai aldolikondensaatioreaktioilla. Oksindoli voidaan hapettaa isatiiniksi ja se reagoi isatiinin kanssa muodostaen isoindigoa.

## Valmistus
Oksindolia voidaan valmistaa ω-bromiasetanilidista molekyylinsisäisellä kondensaatioreaktiolla emäksisissä olosuhteissa. Yhdistettä muodostuu myös 3-kloori-indolin hydrolyysin seurauksena happamissa olosuhteissa. Niin kutsutussa Gassmanin oksindolisynteesissä aniliini reagoi t-butyylihypokloriitin läsnä ollessa metyylitioetikkahapon esterin kanssa ja muodostuva tuote syklisoituu emäksen kuten trietyyliamiinin läsnä ollessa. Näin saatu tioeetterijohdannainen voidaan pelkistää oksindoliksi vedyttämällä Raney-nikkelin toimiessa katalyyttinä.
:

## Lähteet
Askolin

**Askolin** on muun muassa seuraavien henkilöiden sukunimi:

* Arthur Askolin (1873–1946), pianotehtailija, jonka samannimisen yrityksen osti 1947 Westerlund
* Hjalmar Askolin-Ingelberg (1882–1956), eversti ja liikemies, Maini Askolinin puoliso (ent. Ingelberg)
* Johannes Askolin (1843–1912), kauppias, tehtailija
* Maini Askolin (1890–1932), perijätär
* Timo Askolin (s. 1951), jalkapallovalmentaja

## Katso myös
* Askola (täsmennyssivu)
Infinite Flight Simulator

**Infinite Flight** on Infinite Flight LLC:n kehittämä lentosimulaattoripeli, joka on suunnattu mobiililaitteille. 

Pelissä on saatavilla 60 eri lentokonetta, joista osa on ilmaisia ja osa maksullisia. Pelissä on myös autopilotti-järjestelmä ja pelaaja voi halutessaan vaihtaa erilaisia säätilavaihtoehtoja, lentokoneen painoa, matkustajamäärää ja kellonaikaa. Peli on saatavilla ainoastaan Android- ja iOS-käyttöjärjestelmille. Sitä voi pelata myös moninpelinä eri maksua vastaan.

Pelin suosituimmat lentokoneet vuonna 2014 olivat Airbus A380, Boeing 747-400 ja Boeing 737-700. Maksullisista lentokoneista ylivoimaisen voiton vei Boeing 777-300.
Piikkimatto (itsehoitoväline)

**Piikkimatto** on väline, johon kuuluu asettua makuulleen ja tällöin matossa olevat piikit laukaisevat jännitystä. 
Sitä käytetään stressinhallinnassa ja apuna nukahtamisessa. Piikkimaton vaikutuksen sanotaan perustuvan akupainantaan, joka puolestaan on osa perinteistä kiinalaista lääkintää.

## Katso myös
* Fakiiri

## Lähteet

## Aiheesta muualla
* Putkonen, Liina: Piikkimatto - kivuliasta vai rentouttavaa?  *Ilta-Sanomat* 25.8.2009
* Piikkimatolla eroon stressistä ja uniongelmista Yle Uutiset 5.2.2009 (päivitetty 12.5.2014)
* Onko sinulla vielä piikkimatto? Tästä niiden suosio sai alkunsa *Me Naiset* 24.4.2015 (arkistoitu versio sivusta 18.5.2015)
Gunnar Forsström

**Gunnar Alfred Forsström** (12. lokakuuta 1894 Mustio – 8. joulukuuta 1958 Helsinki) oli suomalainen lasitaiteilija ja julistesuunnittelija. Hän suunnitteli kirkkojen ikkunoita. Hänen suunnittelemastaan Helsinki-julisteesta tuli vuoden 1950 Helsingin juhlavuoden virallinen symboli. Förlaget Bildkonst -kustantamolle hän teki kirjankuvituksia ja piirsi postikortteja. Hän maalasi ainakin 22 kirkon tai kappelin lasi-ikkunat, esimerkiksi Karjaan kirkkoon, Hietaniemen kappeliin, alttari-ikkunan Espoon tuomiokirkkoon.

Forsström kuoli vuonna 1958 ja hänet on haudattu Helsingissä Malmin hautausmaalle.

## Lasimaalauksia

;Lähde
* Espoon tuomiokirkko
* Handelsgillet (Kauppakilta), Helsinki
* Hietaniemen kappeli
* Hiittisten kirkko
* Honkilahden kirkko
* Kalajoen kirkko
* Karjaan kirkko
* Kauhajoen kirkko
* Luther-kirkko, Helsinki
* Lähetyskirkko (keskiosa)
* Mikkelin tuomiokirkko (yhteistyössä Antti Salmenlinnan kanssa)
* Noormarkun kirkko
* Olaus Petrin kirkko
* Oulun tuomiokirkko
* Ravintola Elite
* Teuvan kirkko
* Töölön kirkko
* Vetelin kirkko
* Vöyrin kirkko

## Lähteet

## Aiheesta muualla
* En fåordig smedsson från Svartå,  Västra Nyland 2.3.2014
Askola (täsmennyssivu)

**Askola** tarkoittaa muun muassa seuraavia:

* Askola, Suomen kunta

## Sukunimi
Askola on seuraavien suomalaisten henkilöiden sukunimi:
* Arvo Askola (1909–1975), kestävyysjuoksija ja olympiamitalisti
* Irja Askola (s. 1952), piispa
* Vilho Askola (1906–1994), taidegraafikko
Luettelo Boeing 747:n käyttäjistä

**[[Boeing 747]]** teki ensilentonsa vuonna 1969, ja vuodesta 1970 sitä ovat käyttäneet lentoyhtiöt ympäri maailman.

## Käyttäjät
Päivitetty huhtikuussa 2015.

## Lähteet
* 

### Viitteet
Selenius

**Selenius** on muun muassa seuraavien henkilöiden sukunimi:

* Georg Selenius (1884–1924), norjalainen voimistelija ja olympiavoittaja
* Kaarlo Kalervo (Kalle) Saura, vuoteen 1929 *Selenius* (1896–1981), suomalainen maanviljelijä ja kansanedustaja (kok)
* Leander Sirola, ent. *Selenius* (1871–1960), kansanedustaja (SPD).
Joona Veteli

**Joona Veteli** (s. 21. huhtikuuta 1995 Kemi) on suomalainen jalkapalloilija, joka edustaa Tampereen Ilvestä. Hän on pelipaikaltaan keskikenttäpelaaja. Veteli pelasi Ilveksessä jo kaudet 2020–2021, sitten kaksi kautta Kuopiossa, kunnes palasi kaudeksi 2024 Ilvekseen. 

## Ura
Veteli aloitti uransa FC Kemissä, jossa hän pelasi Nelosta kauden 2010 ja Pohjois-Suomen Kolmosta kaudet 2011–2012. Kaudella 2011 hän pelasi kaksi peliä Ykkösessä PS Kemin riveissä. Hän siirtyi kaudella 2012 Kakkosessa pelanneeseen TP-47:ään, jossa hän pelasi kaikkiaan kolme kautta ja 61 Kakkosen ottelua.

Keväällä 2015 Veteli solmi yksivuotisen sopimuksen vuoden jatko-optiolla pietarsaarelaisen FF Jaron kanssa. Jaro-kauden jälkeen Veteli palasi kotiseudulleen Veikkausliigaan nousseen PS Kemin riveihin. PS Kemin riveissä Veteli pelasi kauden ja siirtyi kaudeksi 2017 Norjaan maan toiseksi korkeimmalla sarjatasolla pelaavan Fredrikstad FK:n riveihin, jonka kanssa Veteli teki kolmivuotisen sopimuksen. Vuoden 2019 lopulla Veteli teki kaksivuotisen sopimuksen Tampereen Ilveksen kanssa. Kahden Ilves-kauden jälkeen Veteli siirtyi kaudeksi 2022 Kuopion Palloseuran riveihin. Veteli loukkaantui heti keväällä ja pääsi aloittamaan KuPS:n riveissä vasta syyskuussa 2022.

Kauden 2022 loppuun mennessä Veteli oli pelannut kuusi kautta Veikkausliigaa ja 108 veikkausliigaottelua ja tehnyt niissä 7 maalia.

## Saavutukset
* Veikkausliigahopeaa kaudella 2022 ja 2023 KuPS:n riveissä

## Lähteet

## Aiheesta muualla
* Veteli transfermarktin sivulla
Joel Gretsch

**Joel Gretsch** (s. 20. joulukuuta 1963 St. Cloud, Minnesota, Yhdysvallat) on yhdysvaltalainen näyttelijä. Hänen tunnetuimpia roolejaan on Tom Baldwin televisiosarjassa 4400.

## Valikoitu filmografia
### Elokuvat

### Televisiosarjat

## Aiheesta muualla
*
Butobarbitaali

**Butobarbitaali** eli **butetaali** (*Soneryl*, *Neonal*) on eräs barbituraatteihin lukeutuva lääke. Sen kehitti ranskalaisen Rhône-Poulenc-yhtiö vuonna 1921. Lääke vaikuttaa tyypillisesti barbituraattien tavoin, sitä on käytetty antikonvulsanttina eli kouristeluja laukaisevana lääkkeenä epilepsiaan sekä ahdistus- ja nukahtamislääkkeenä. Tämän ryhmän aineita käytettiin väärin ja niillä tehtiin itsemurhia, joten ne on sittemmin poistettu käytöstä lähes kokonaan.

Butobarbitaalin kemiallinen kaava on C10H16N2O3, moolimassa 212,246&nbsp;g/mol ja CAS-numero 77-28-1.

## Aiheesta muualla
*PubChem: Butethal 
*DrugBank: Butethal 
*Human Metabolome Database (HMDB): Butethal 
*Kyoto Encyclopedia of Genes and Genomes (KEGG): Butobarbital
Lokakuun 16. päivän liike

**Lokakuun 16. päivän liike** oli Suomessa 1965 alkanut kansanliike, joka pyrki kumoamaan voimassa olleen neljän vuosittaisen rukouslauantain huvikiellon, jolloin tanssitilaisuudet olivat kiellettyjä. Liikkeen sytykkeenä toimi 17. heinäkuuta 1965 tapahtunut Korson kapina. 

Lokakuun 16. päivän liike perustettiin noin neljä viikkoa ennen ensimmäistä mielenosoitusta. Liikkeellä oli löyhä organisaatio, eikä sitä rekisteröity. Sillä oli kuitenkin johtoelin, toimeenpaneva komitea, johon kuuluivat Pentti Järvinen, Tauno-Olavi Huotari, Risto Koivisto, Valde Kantonen, Reijo Martikainen, Raimo Oksanen, Matti Ollikainen, Rauno Matikainen, Matti Puolakka, Raimo Vista ja Heikki Timonen. Tiedotuskampanjassaan liike kertoi vastustavansa kirkon etuoikeuksia ja järjestävänsä mielenosoituksia jokaisena rukouslauantaina, kunnes huvikielto on poistettu.

Liikkeen julkilausuman mukaan ”kirkon erioikeudet ovat tsaristinen jäänne, joka ylläpitää enemmistölle vastenmielisiä rajoituksia ja alistaa muiden uskontokuntien kannattajat luterilaisen valtionkirkon mielivaltaan”.

Liike järjesti Helsingissä mielenosoituksia, joissa suurimmillaan oli yli 1000 osallistujaa. Hallitus asetti ylipoliisipäällikkö Fjalar Jarvan johtaman toimikunnan pohtimaan muutoksia huvi- ja kokoontumislainsäädäntöön. Jarvan toimikunta ehdotti sääntöihin lievennyksiä, ”koska yleinen mielipide on kallistunut siihen suuntaan”. Myös piispainkokous puolsi lievennyksiä. Eduskunta päätti lakkauttaa rukouslauantain huvikiellon keväällä 1968.

Liikkeen perustajajäsenen Pentti Järvisen (1936–2001) mukaan Lokakuun 16. päivän liike oli ensimmäinen ”yhden asian liike”, joka on saavuttanut tavoitteensa.

## Aiheesta muualla
* Bjarne Nitovuori: Barrikadimaisteri - Pentti Järvinen ja 60-luvun marssijat. Into Kustannus, 2013.
* Yle Elävä arkisto: Nuoriso kapinoi huvikieltoa vastaan
Aleksei Lukjanuk

**Aleksei Vasiljevitš Lukjanuk** (, s. 12. joulukuuta 1980 Moskova, Venäjän SFNT, Neuvostoliitto) on venäläinen ralliautoilija.

## Ura
Lukjanuk aloitti ralliautoilun vuonna 2006.
Lukjanukin ensimmäinen MM-ralli oli vuoden 2013 Suomen ralli, jossa hän sijoittui WRC3-luokan parhaana 16:nneksi. Samana vuonna Lukjanuk ajoi ensimmäisen EM-osakilpailunsa Latviassa Rally Liepajassa. 
2014 hän voitti Viron ja Venäjän mestaruudet ja sijoittui EM-sarjassa tuotantoautojen cupissa sijalle 5. ERC kokonaiskilpailussa sijoitus oli 18. Seuraavana vuonna hän sai ajettavakseen Ford Fiesta R5:n jolla voitti Latvian kansallisen Rally Liepajan ja myöhemmin syksyllä EM-sarjaan kuuluneen Rallye International du Valais’n Sveitsissä.

## Saavutuksia
* ERC mestaruus 2018
* ERC 2. 2016
* ERC 3. 2015
* Viron rallimestaruus 2014
* Venäjän rallimestaruus 2014

## Lähteet

## Aiheesta muualla
Laihian kirkko

**Laihian kirkko** on Laihialla sijaitseva tyyliltään varhaista uusklassismia edustava suuri puinen tasavartinen ristikirkko. Tukholman yli-intendentinvirastossa vuonna 1797 päivättyjen piirustusten mukaan kirkko on rakennettu vuosina 1803-1805.

Kirkon rakennutti vaasalainen raatimies Herman Höckert, ja se on järjestyksessä Laihian kolmas kirkko. Laihian ensimmäinen kirkko oli rakennettu vuonna 1508 ja vihitty Pyhän Botvidin muistolle. Kirkko tuhoutui vuonna 1642 ja sen tilalle rakennettiin uusi kirkko. Tämä kirkko purettiin vuonna 1809 ja sen hirsistä rakennettiin Ylipotin luhtiaitta Laihian Potilan kylään. Kirkon läntiseen sakarapäätyyn liittyy korkea suorakulmainen torni lyhtyineen, tornin kellot ovat vuosilta 1724 ja 1869 ja tornin huipulla on kukko. Kirkon ristikeskustassa on pieni kattoratsastaja. Tornissa on kaareutuva kupu. Kirkkosalin sisäkatteena on päädyistään pyöristetyt puuholvit, jotka yhtyvät ristikeskustassa. Sisäseinät ovat hirsipintaiset. Sakasti on sijoitettu kirkon kuorisakaraan, poikkisakaroita käytetään seurakuntatiloina. Kirkon pinta-ala on 800 neliötä ja siellä on istumapaikkoja 1200 hengelle. Kirkon alttaritaulun *Lasaruksen herättäminen* on maalannut Lennart Segerstråle vuonna 1956. Kirkossa on lisäksi veistoksia 1400-luvun alttarikaapista. Kirkon urut valmisti Kangasalan urkutehdas alun perin vuonna 1943 ja laajensi niitä 49+2 -äänikertaisiksi vuonna 1957.

Kirkon pohjoisen ristivarren päässä on kirkkomuseo, jossa on muun muassa kirkon alkuperäinen vaasalaisen Immanuel Almin 1807 maalaama alttaritaulu. Kirkkoa on korjattu vuosina 1913, 1956 ja 1978. Ensin mainittuna vuonna toteutettiin suuria korjaus- ja muutostöitä Vaasan lääninarkkitehti Alfred Wilhelm Stenforsin suunnitelman mukaan. Torniin tehtiin korkea lyhdynmuotoinen katto, kuorin takainen sakaristo purettiin ja uusi sakaristo erotettiin väliseinällä itäisen ristivarren päästä. Muutkin poikkisakarat katkaistiin väliseinillä.

Kirkkotarhan sankaripatsaan on suunnitellut Kalervo Kallio. Patsas sijaitsee Matti Visantin Suomen sisällissodan *Iäisyyden portti* -muistomerkin edustalla. Raivaajapatsaan on veistänyt Veikko Leppänen vuonna 1956.

Laihian kirkko kuuluu Suomen valtakunnallisesti merkittäviin rakennettuihin kulttuuriympäristöihin.

## Lähteet
Argentiinan ralli 2015

**Argentiinan ralli 2015** (viralliselta nimeltään *35. XION Rally Argentina*) oli MM-rallikauden 2015 neljäs osakilpailu, joka ajettiin 23.–26. huhtikuuta. Kilpailun keskuspaikkana toimi Córdoban kaupunki.

Citroënin tehdaskuljettajat ottivat kilpailussa kaksoisvoiton, ja ykkössija oli Kris Meeken uran ensimmäinen MM-tasolla. Meekestä tuli samalla ensimmäinen MM-osakilpailun voittanut britti sitten vuoden 2002 Safari-rallin. Toiselle brittikuljettajalle, kolmanneksi sijoittuneelle Elfyn Evansille kyseessä oli uran ensimmäinen palkintokorokesijoitus.

Vuoden 2015 kilpailu oli järjestyksessään historian 35. Argentiinan ralli. 12 erikoiskokeesta koostunut reitti oli pituudeltaan yhteensä 315,86 kilometriä.

## Ensimmäinen kilpailupäivä

Ylivoimaisessa MM-johdossa ollut Sébastien Ogier kilpailu meni pilalle jo toisella erikoiskokeella, kun hän jäi kärkipaikalta reitin varrelle teknisen ongelman vuoksi. Pitkän avauspäivän jälkeen kilpailun johdossa oli Kris Meeke, yli minuutin erolla Citroën-tallikaveriinsa Mads Østbergiin.

Neljännellä erikoiskokeella keskeyttämään joutui kotiyleisön suosikki, Chevroletilla ajanut tennistähti David Nalbandian.

## Toinen kilpailupäivä

Toisen päivän erikoiskokeille pohja-ajat ajoivat Rally 2 -säännön turvin mukana olleet Volkswagen-kuljettajat Ogier ja Andreas Mikkelsen, jotka löytyivät yleiskilpailusta päivän jälkeen kuitenkin vasta sijoilta 23 ja 14. Kilpailun kärki säilyi muuttumattomana edellispäivään verrattuna, joskin Meeken johtoasema pieneni hieman.

EK 9 ajettiin lähes kaikkien autokuntien osalta siirtymänä, kun Hyundain Hayden Paddon ajoi ulos, ja osui tieltä suistuessaan hypyn jälkeen ulkomutkassa olleisiin katsojiin. Kuusi katsojaa loukkaantui onnettomuudessa, joista kaksi vakavasti.

## Kolmas kilpailupäivä

Kilpailun viimeisenä päivänä ajettiin kaksi erikoiskoetta, joista jälkimmäinen oli Power Stage -erikoiskokeena ajettu 16,32 kilometrin pituinen *El Condor*. Ensimmäisen EK:n uhriksi joutui lähes koko kilpailun kolmantena ajanut Jari-Matti Latvala.

Power Stagella keskeyttämään joutuivat sekä Mikkelsen että neljäntenä ollut Thierry Neuville, jotka molemmat rikkoivat autonsa täsmälleen samaan kiveen.

### Power Stage -tulokset

## Lopputulokset

Kilpailuun osallistui yhteensä 33 autokuntaa, joista maaliin selvisi lopulta 26.

## MM-tilanne (4/13)
### Kuljettajien MM-sarja

## Lähteet

## Aiheesta muualla

* Rally-Maps.com, erikoiskokeet kartalla
Saarkylä

**Saarkylä** (, vir. *Saarküla*) on kylä Leningradin alueen Jaaman piirin Narvusin kunnassa Venäjällä. Se sijaitsee Rosonajoen rannalla 17 kilometriä Suuresta-Narvusista lounaaseen. Kylässä ei ole vakituista asutusta vuonna 2012.

Saarkylä mainitaan ilmeisesti ensimmäisen kerran ruotsalaisten vuosina 1618–1623 laatimassa verokirjassa nimellä *Narofschoi Ostrof*. Vuonna 1848 siellä asui inkeroisia, inkerinsuomalaisia ja venäläisiä. Myöhemmin kylä mainitaan inkeroisten asumana. Maailmansotien välisenä aikana se kuului Viron Inkeriin.

Kylän talot toimivat kesäasuntoina. Kesäasukkaiden määräksi arvioidaan 70 henkeä. Saarkylästä ei ole kunnollista tieyhteyttä kunnan muihin kyliin.

## Lähteet
* 

### Viitteet
Väikylä

**Väikylä** (, vir. *Veneküla*) on kylä Leningradin alueen Jaaman piirin Narvusin kunnassa Venäjällä. Se sijaitsee Rosonajoen rannalla 18 kilometriä Suuresta-Narvusista lounaaseen. Kylässä on kymmenen vakituista asukasta vuonna 2012.

Väikylän kauppapaikka mainitaan ensimmäisen kerran saksalaisissa kronikoissa vuonna 1380 nimellä *Russische Dorf* ('venäläinen kylä'). Venäläisissä lähteissä se esiintyy vuodesta 1384 lähtien nimillä *Narovski Bereg* ja *Narovskoje*. 1800-luvulla kylän viralliseksi nimeksi vakiintui *Venkul*, joka vuonna 1997 muutettiin muotoon *Venekjulja*. Nimeä *Väikylä* on selitetty *väki*-sanan pohjalta, kun taas muodon *Venekylä* on arveltu perustuvan kansallisuudennimeen *venäläinen*.

Vuonna 1848 kylässä asui inkeroisia, venäläisiä ja inkerinsuomalaisia. Myöhemmin se mainitaan inkerois-venäläisenä sekakylänä. Kylän asukkaat olivat valtion talonpoikia, jotka kuuluivat Ivangorodin ortodoksiseen seurakuntaan. Ammatikseen he harjoittivat Narvaan saapuvien laivojen lastausta. Vuonna 1862 kylässä oli 35 taloa ja 276 asukasta. 

Maaorjuuden lakkauttamisen jälkeen Väikylästä tuli volostin keskuspaikka, kunnes 1900-luvun alussa volostihallinto siirrettiin Narvusiin. Maailmansotien välisenä aikana kylä kuului Viron Inkeriin.

Väikylään johtaa huonokuntoinen, osittain päällystämätön tie Kallivieristä. Kylä koostuu puutarhapalstojen ympäröimistä omakotitaloista, joista osa sijaitsee hieman ylempänä Rosonajoen varrella. Suurin osa taloista toimii kesäasuntoina. Kesäasukkaiden määräksi arvioidaan 250 henkeä. Palveluihin kuuluu kauppa. Lähistöllä sijaitsee lasten kesäleiri.

## Lähteet
* 

### Viitteet
Hen Wlad Fy Nhadau

**Hen Wlad Fy Nhadau** () on Walesin kansallislaulu. Sanat siihen on kirjoittanut Evan James ja sen on säveltänyt hänen poikansa James James tammikuussa 1856.

## Sanat
Kymriksi:

Mae hen wlad fy nhadau yn annwyl i mi,
Gwlad beirdd a chantorion, enwogion o fri;
Ei gwrol ryfelwyr, gwladgarwyr tra mâd,
Dros ryddid collasant eu gwaed.

Gwlad, gwlad, pleidiol wyf i’m gwlad.
Tra môr yn fur i’r bur hoff bau,
O bydded i’r hen iaith barhau.
Michael Oliver

**Michael Oliver** (s. 20. helmikuuta 1985 Ashington, Northumberland) on englantilainen jalkapalloerotuomari.

Oliverista tuli Englannin Valioliigan historian nuorin erotuomari debyytissään elokuussa 2010. Hän piti alun perin debytoida pääsarjatasolla jo tammikuussa, mutta tuolloin kyseistä ottelua lykättiin huonon sään vuoksi.

FIFA:n ykköskategoriaan Oliver on kuulunut vuodesta 2012 lähtien.

## Muuta
Oliverin isä Clive Oliver on myös entinen jalkapalloerotuomari.
Veera Ruoho

**Veera Marita Ruoho** (o.s. **Liukkonen**, s. 4. elokuuta 1969 Hirvensalmi) on suomalainen entinen kansanedustaja, poliisi, poliitikko ja taekwondoin. Hän toimi vuosina 2015–2019 kansanedustajana Uudenmaan vaalipiiristä edustaen kokoomusta kuuluttuaan aiemmin perussuomalaisiin.

## Taustaa
Ruoho valmistui poliisiksi vuonna 1991 ja työskenteli muun muassa Liikkuvassa poliisissa sekä Helsingin poliisilaitoksen ulkomaalaisyksikössä. Hän on toiminut myös YK:n kansainvälisissä siviilikriisinhallintatehtävissä Balkanilla, Libanonissa ja Sudanissa. 

Ruoho suoritti valtiotieteen kandidaatin tutkinnon vuonna 2015 ja valtiotieteiden maisteriksi hän valmistui 2019.

## Urheilu-ura
Ruoho voitti taekwondossa muun muassa MM-pronssia alle 70&nbsp;kg:n painoluokassa New Yorkissa vuonna 1993 sekä EM-pronssia alle 70&nbsp;kg:n sarjassa Århusissa vuonna 1990 ja alle 72-kiloisissa Patraksessa 2000. Vuonna 2000 hän kilpaili myös Sydneyn olympialaisissa ja sijoittui yhdeksänneksi. 

Suomen Poliisin Urheiluliitto (SPUL) valitsi hänet vuonna 2000 vuoden poliisiurheilijaksi. 

Ruoho aloitti taekwondon harrastamisen vuonna 1986 ja edusti seuraa Mikkelin Taekwondo. Ruoho edusti Suomea taekwondon maajoukkueessa vuosina 1990–2003.

## Poliittinen toiminta

### Eduskunta
Ruoho oli perussuomalaisten ehdokkaana kunnallisvaaleissa 2012 ja valittiin Espoon kaupunginvaltuustoon 349 äänellä. Eduskuntavaaleissa 2015 hänet valittiin kansanedustajaksi Uudenmaan vaalipiiristä 2&nbsp;563 äänellä. Ruoho oli jäsenenä hallintovaliokunnassa ja ympäristövaliokunnassa.

Toukokuussa 2017 Ruoho äänesti kahden muun poliisitaustaisen kansanedustajan kanssa vastoin perussuomalaisten ryhmän kantaa kiistellyssä hallituksen hallintarekisteriasiassa ja sai ryhmältään vakavan varoituksen. 

Kesäkuussa 2017 Ruoho erosi parinkymmenen muun perussuomalaisen kansanedustajan kanssa puolueen eduskuntaryhmästä. Ruoho ilmoitti 30. kesäkuuta, että hän siirtyy kokoomuksen eduskuntaryhmään.

Joulukuussa 2017 Ruoho jätti rikosilmoituksen perussuomalaisten kansanedustajasta Teuvo Hakkaraisesta. Median kuvausten mukaan humalassa ollut Hakkarainen otti Ruohon eduskunnan kahvilassa niskalenkkiin ja suuteli häntä väkisin. Ruoho oli kahvilassa tauolla eduskunnassa kesken olleesta istunnosta, kun taas Hakkarainen tuli kahvilaan eduskunnan ylemmissä kerroksissa järjestetyistä pikkujouluista. Maaliskuussa 2019 Hakkarainen sai hovioikeudessa sakkorangaistuksen seksuaalisesta ahdistelusta ja pahoinpitelystä.

Ruohoa ei valittu uudelleen vuoden 2019 eduskuntavaaleissa. Hän oli kokoomuksen ehdokkaana Uudenmaan vaalipiirissä ja sai 1497 ääntä.

### Kunnalliset luottamustehtävät
Ruoho toimii Espoon kaupunginvaltuutettuna. Hän toimi Espoon kaupungin sosiaali- ja terveyslautakunnassa vuosina 2013–2017. Hän on jäsenenä myös Uudenmaan maakuntavaltuustossa, Espoon kirkkovaltuustossa, seurakuntaneuvostossa ja Länsi-Uudenmaan poliisilaitoksen neuvottelukunnassa.

## Yksityiselämä
Ruoho on naimisissa ja hänellä on yksi lapsi.

## Lähteet

## Aiheesta muualla
*
Kebba Ceesay

**Kebba Ceesay** (s. 14. marraskuuta 1987 Bakau) on gambialainen jalkapalloilija, pelipaikaltaan laitapuolustaja. Hän edustaa Ekstraklasassa pelaavaa Lech Poznańia, johon siirtyi kesällä 2012. 

Ceesayllä on myös Ruotsin kansalaisuus, ja hän on pelannut Ruotsin U21-maajoukkueen paidassa kaksi maaottelua. A-maajoukkuetasolla Ceesay edustaa kuitenkin synnyinmaataan Gambiaa.

## Lähteet
Eberhard Ernst Gotthard von Vegesack

**Eberhard Ernst Gotthard von Vegesack** (ääntäminen: fä'jsak ), (29. maaliskuuta 1763 Rostock – 30. lokakuuta 1818 Tukholma) oli ruotsalainen sotilas. Hän osallistui Suomen sotaan kesällä ja syksyllä 1808.

Ernst von Vegesackin isä oli hollantilainen kapteeni ja äiti Sofia Magdalena von Blücher. Von Vegesackin perhe muutti Ruotsiin vuonna 1777 ja nuori Ernst pääsi paašiksi Kustaa III:n hoviin. Ernst von Vegesack avioitui vuonna 1791 Anna Beata Hammarfein kanssa. Vuonna 1802 von Vegesack nimitettiin vapaaherraksi.

”Ernst von Vegesackin marssi”, jonka on säveltänyt Johann Ignaz Stranensky vuonna 1808, vahvistettiin 30. marraskuuta 1992 Saaristomeren Laivaston kunniamarssiksi. Puolustusvoimauudistuksen jälkeen Ernst von Vegesackin marssi on Rannikkolaivaston kunniamarssi.

## Sotilasura

Von Vegesack aloitti sotilaspalvelunsa kornettina henkivartiokaartissa. Vuonna 1788 hänet lähetettiin kapteenina johtamaan vapaaehtoiskomppaniaa tanskalaisia vastaan, josta Kustaa III määräsi hänet jääkäripataljoonan johtajaksi Suomeen rajaselkkauksiin. Vuosina 1790–1794 von Vegesack johti Taalainmaan rykmenttiä. 

Vuonna 1800 hän oli hetken aikaa Savon prikaatin komentaja, jonka jälkeen hän oli kokoamassa armeijakuntaa Göteborgissa englantilaisia vastaan. Vuonna 1802 hän oli Götan kaartin päällikkö, ja vuonna 1804 hän johti Västerbottenin rykmenttiä. Vuonna 1806 hänet nimitettiin Älvsborgin rykmenttiin. Vuosina 1805–1807 Pommerissa käydyssä sodassa hän johti neljättä prikaatia ja haavoittui vaikeasti.

Vuonna 1808 von Vegesack ylennettiin Länsiarmeijan oikean siiven komentajaksi, ja sotajoukon kanssa hän kävi Norjassa. Vielä samana vuonna hänet nimitettiin Länsi-Suomeen suunnitellun maihinnousudivisioonan johtoon. Suomessa hänen johtamansa joukko oli Lemun taistelussa, Lapväärtin taistelussa ja Oravaisten taistelussa.

Von Vegesack joutui sotaoikeuteen, kun hänen maihinnousulaivastonsa rantautui Kristiinankaupunkiin 28. elokuuta 1808. Kuningas oli käskenyt hänen rantautua Poriin. Sotahovioikeus vapautti hänet, mutta Kustaa IV Adolf tuomitsi hänet henkilökohtaisesti elinkautiseen vankeuteen. Tuomiota ei pantu täytäntöön, koska kuningas syrjäytettiin.

Vuosina 1813–1814 von Vegesack taisteli ranskalaisia vastaan Pohjois-Saksassa Napoleonin sodissa. Vuonna 1814 hän taisteli Norjassa.

## Ylennykset
* 1784 Kornetti
* 1788 Kapteeni
* 1790 Majuri
* 1790 Everstiluutnantti
* 1795 Sivustan kenraaliadjutantti
* 1800 Eversti
* 1807 Kenraalimajuri
* 1812 Kenraaliluutnantti
* 1816 ”Generalinspectör”

## Kunniamerkit

## Maininta Vänrikki Stoolin tarinoissa
Ernst von Vegesack mainitaan Vänrikki Stoolin tarinoiden *Wilhelm von Schwerin* runon viimeisessä säkeistössä:

## Lähteet

*Nordisk familjebok, upplaga 3, band 20, 1934
*Ruotsin Aateliskalenteri s. 379

### Viitteet

## Aiheesta muualla
*
*Ernst von Vegesackin marssi
Luettelo YK:n pakkausnumeroista 1901–2000

Alla on esitetty **[[Yhdistyneet kansakunnat|YK:n]]** asettamat kemikaalien sekä teollisten valmisteiden **pakkaus- ja kuljetusmerkinnät** aineille, joiden YK-numerot ovat **1901–2000**.

## YK-numerot 1901–2000

## Katso myös
*Luettelo YK:n pakkausnumeroista 1801–1900
*Luettelo YK:n pakkausnumeroista 2001–2100

## Aiheesta muualla
*ADR:n lista vaarallisista aineista, viitattu 26.4. 2015.
*YK:n vaarallisten aineiden lista vuodelta 2015, viitattu 26.4.2015.
*YK:n vaaralisten aineiden lista vuodelta 2013, viitattu 26.4.2015.

## Lähteet
Viivy aamukuuteen

**Viivy aamukuuteen** on huhtikuussa 1991 ilmestynyt Yön single, jonka nimikappale on toukokuussa julkaistulta albumilta *[[Antaa soittaa]]*. B-puolen *Marseillen poika* on versio Cumulus-yhtyeen käännöshitistä vuodelta 1977. Kappale on alkuperäiseltä nimeltään *Il Marsigliese*, joka on samannimisen italialaisen televisiosarjan tunnussävel. Radio Ykkösen kokoamalla singlelistalla se nousi sijalle 16.

## Muusikot
*Olli Lindholm – laulu
*Jani Viitanen – kitara
*Jesu Hämäläinen – basso 
*Frogley – rummut
*Mikko Kangasjärvi – kosketinsoittimet, haitari

## Kappaleet
;A-puoli
# 
;B-puoli
# 

## Lähteet
*YÖ: Viivy aamukuuteen Finnmusic.

### Viitteet
Chantal Mouffe

**Chantal Mouffe** (s. 1943) on belgialainen politiikan teoreetikko. Mouffe on sosialistisen yhteiskuntateorian jälkimarxilainen uudistaja, joka korostaa luokkataistelun olevan vain yksi monista yhteiskunnallisen vastakkainasettelun muodoista. Vuonna 1985 Mouffe julkaisi Ernesto Laclaun kanssa hänet esiin nostaneen teoksen *Hegemony and Socialist Strategy: Towards a Radical Democratic Politics*. Mouffe toimii politiikan teorian professorina Lontoossa Westminsterin yliopistossa.

## Lähteet
*

### Viitteet
Kuuhullu

**Kuuhullu** on toukokuussa 1993 ilmestynyt Yön ensimmäinen CD-single. Sen nimikappale ja *Monica* ovat samana vuonna julkaistulta albumilta *[[Kymmenes kevät]]*. Levyn kolmatta kappaletta *Neiti huhtikuu* ei julkaistu studioalbumilla, mutta se on mukana vuoden 2006 kokoelmalla *[[Yön valoisa puoli]]*. *Kuuhullusta* on olemassa myös RAY:n levyautomaatteja varten tehty seitsentuumainen vinyylisingle, jonka B-puolen kappaleena on *Angelique*.

## Muusikot
*Olli Lindholm – laulu
*Jani Viitanen – kitara, taustalaulu
*Jesu Hämäläinen – basso, sekvensseri
*Frogley – rummut, taustalaulu
*Mikko Kangasjärvi – kosketinsoittimet

## Kappaleet
# 
# 
# 

## Lähteet
*YÖ: Kuuhullu Finnmusic.

### Viitteet
Kanssas tanssin pilviin

**Kanssas tanssin pilviin** on kesäkuussa 1994 ilmestynyt Yön CD-single. Sen nimikappale ja *Kun kohdataan* ovat myöhemmin lokakuussa julkaistulta albumilta *[[Hyviä vuosia]]*, mutta ne miksattiin levylle uudelleen. *Kesäaurinko saa* on mukana myös kokoelmalla *[[Yön pimeä puoli]]* (1998) ja *Kuin tuhka tuuleen* kokoelmalla *[[Yön valoisa puoli]]* (2006). Jälkimmäinen on versio Sammy Babitzinin 1972 levyttämästä käännöshitistä, jonka alun perin teki amerikkalainen Hamilton, Joe Frank & Reynolds -trio vuonna 1971 nimellä *Don't Pull Your Love*.

## Muusikot
*Olli Lindholm – laulu
*Jani Viitanen – kitara
*Jesu Hämäläinen – basso, sekvensseri
*Frogley – rummut
*Mikko Kangasjärvi – piano
*Vince – sekvensseri (4)

## Kappaleet
# 
# 
# 
# 

## Lähteet
*YÖ: Kanssas tanssin pilviin Finnmusic.
*KANSSAS TANSSIN PILVIIN Likaiset Legendat.

### Viitteet
Liu Gang

**Liu Gang**  (, s. 30. tammikuuta 1961 Kiina) on kiinalainen matemaatikko, fyysikko ja tietojenkäsittelytieteilijä. Liu osallistui vuonna 1989 Tiananmenin eli Taivaallisen rauhan aukion mielenosoitukseen, jossa vaadittiin taloudellisen ja poliittisen liberalisoinnin jatkamista. 1991 hänet tuomittiin kuuden vuoden vankeusrangaistukseen Kiinan kommunistisen puolueen ja valtion vastaisesta toiminnasta.

Liu aloitti 1984 fysiikan opinnot Pekingin yliopistossa, jossa hän osallistui demokraattiseen opiskelijaliikkeeseen 1985–1989. Siirryttyään Yhdysvaltoihin vuonna 1996 hän täydensi vuosina 1996–1998 opintojaan Columbian yliopistossa. Sen jälkeen Liu työskenteli Wall Streetillä.

## Lähteet
Ränkirock

**Ränkirock** on Alajärven kaupungissa entisen Lehtimäen kunnan alueella järjestettävä yksipäiväinen rockfestivaali. Tapahtumapaikaksi on vakiintunut Lehtimäen Rannankylän Suninsalmen alue.

## Taustaa

Ränkirock on järjestetty heinäkuun ensimmäisenä lauantaina yhtäjaksoisesti vuodesta 1991. Aluksi hyvin pienimuotoisesti, paikallisten bändien toimesta ja vaihtelevalla laitteistolla, tarkoituksena hankkia aloitteleville bändeille esiintymismahdollisuuksia. Tapahtuman pitopaikka on myös vaihdellut useasti Lehtimäen alueella. 2000-luvun puolivälissä perustettu rockyhdistys Nitrobrothers ry. ryhtyi määrätietoisesti kehittämään tapahtumaa ammattimaisempaan suuntaan hankkimalla rahoitusta kunnalta, sponsoreilta ja muilta tahoilta. Rahoituksen avulla tapahtumaan on saatu hankittua asianmukaiset äänentoistojärjestelmät ja lavarakennelmat. Tapahtuma on voittoa tuottamaton, kaikki tulot menevät järjestelyihin ja yhdistyksen kuluihin. 

Ränkirock on ollut alusta asti yleisölle maksuton ja ikärajaton tapahtuma. Yleisömäärä on liikkunut 300 ja 500 välillä. Alkuvuosina esiintyjät olivat oman kylän bändejä, sitten pikku hiljaa naapurikunnista ja maakunnasta ja viime vuosina koko Suomesta ja ulkomailta.

Tapahtuman kanssa samana päivänä järjestetään Keskikylässä Lehtimäen kesämarkkinat, **Ränkipäivät**. Nimen "ränki" on murresana, tarkoittaa hevosen länkiä. 

## Lähteet

## Aiheesta muualla
* https://www.facebook.com/rankirock
Sua muistoistani pois en saa

**Sua muistoistani pois en saa** on syyskuussa 1995 ilmestynyt Yön CD-single. Nimikappale on toinen samaan aikaan julkaistun kokoelma-albumin *[[Parhaat (Yö)|Parhaat]]* sisältämistä uusista kappaleista. B-puolen *Ei se kesää tee* on myöhemmin julkaistu vuoden 1998 kokoelmalla *[[Yön pimeä puoli]]*. Se on versio Johnny Liebkindin 1966 levyttämästä käännöshitistä, jonka alun perin teki Gerry & The Pacemakers vuonna 1964 nimellä *It's Gonna Be Allright*.

Single nousi Suomen virallisella listalla sijalle 3 viikolla 37/1995.

## Muusikot
*Olli Lindholm – laulu
*Jani Viitanen – kitara
*Jesu Hämäläinen – basso
*Frogley – rummut

## Kappaleet
# 
# 

## Lähteet
*YÖ: Sua muistoistani pois en saa Finnmusic.
*SUA MUISTOISTANI POIS EN SAA Likaiset Legendat.

### Viitteet
Rami Lehto

**Rami Juhani Lehto** (s. 15. maaliskuuta 1973 Lahti) on suomalainen perussuomalainen poliitikko. Hänet valittiin kansanedustajaksi Hämeen vaalipiiristä vuoden 2015 eduskuntavaaleissa ja uudelleen vuoden 2019 vaaleissa. Hän on myös Lahden kaupunginvaltuuston jäsen. Lehto ei tullut enää valituksi vuoden 2023 eduskuntavaaleissa.

## Elämä
Koulutukseltaan Lehto on sähkövoimatekniikan mekaanikko.

## Poliittinen toiminta
Lehto on ollut Perussuomalaisten jäsen vuodesta 2007 alkaen. Hänet valittiin Lahden kaupunginvaltuustoon vuoden 2008 kunnallisvaaleissa 396 äänellä ja toiselle kaudelle 1 579 äänellä vuoden 2012 vaaleissa. Vuodesta 2009 hän on ollut Perussuomalaisten Lahden valtuustoryhmän puheenjohtaja ja vuodesta 2013 kaupunginhallituksen toinen varapuheenjohtaja. Kuntavaaleissa 2017 Lehto valittiin kolmannelle valtuustokaudelle 1 320 äänellä.

Vuoden 2011 eduskuntavaaleissa Lehto sai 4&nbsp;755 ääntä jääden varasijalle. Vaaleissa 2015 Lehto sai 6&nbsp;705 ääntä Hämeen vaalipiirissä ja tuli valituksi eduskuntaan. Eduskuntavaaleissa 2019 Lehto sai 7&nbsp;297 ääntä Hämeen vaalipiirissä ja tuli valituksi.

## Yksityiselämä
Lehto on naimisissa ja hänellä on kolme lasta. Hän kuuluu evankelis-luterilaiseen kirkkoon.

Vuonna 2015 Lehdon lapset haastoivat isänsä käräjille. Syynä olivat elatusmaksut, joiden määrä oli määritelty Lehdon tulojen perusteella ennen tämän kansanedustajuutta. Lehto ei suostunut sopimaan elatusmaksujen korotuksista tulojen noustua huomattavasti, joten asia vietiin oikeuteen.

## Lähteet

## Aiheesta muualla
* Rami Lehdon verkkosivusto
*
Liège–Bastogne–Liège 2015

**Liège–Bastogne–Liège 2015** oli järjestyksessään 101. maantiepyöräilyn Liège–Bastogne–Liège-kilpailu. Se käytiin 253 kilometrin reitillä Liègestä Bastognen ja Liègen kautta Ans'iin. Alejandro Valverde voitti kilpailun kukistettuaan loppukirissä Julian Alaphilippen ja Joaquim Rodríguezin.

## Tulokset

Lähde: Pro Cycling Stats

## Osallistuneet joukkueet
Kilpailussa olivat mukana seuraavat 25 joukkuetta:
*UCI Pro -joukkueet: Ag2r-La Mondiale, Astana Team, BMC Racing Team, Cannondale-Garmin, Etixx-Quick Step, FDJ, Giant-Alpecin, IAM Cycling, Katjuša, Lampre-Merida, Team LottoNL-Jumbo, Lotto Soudal, Movistar Team, Orica-GreenEDGE, Team Sky, Team Tinkoff-Saxo, Trek Factory Racing
*UCI Continental Circuits -joukkueet: Bora-Argon 18, Cofidis,  Cult Energy Pro Cycling, Team Europcar, MTN Qhubeka, Team Roompot Oranje Peloton, Topsport Vlaanderen - Baloise, Wanty - Groupe Gobert

## Lähteet
Rönning

**Rönning** tai **Rønning** on muun muassa seuraavien henkilöiden sukunimi:

* Eldar Rønning (s. 1982), norjalainen hiihtäjä
* Frode Rønning (s. 1959), norjalainen pikaluistelija
* Geir Rönning, alk. *Geir Rønning* (s. 1962), norjalaissyntyinen muusikko
* Joachim Rønning (s. 1972), norjalainen elokuvaohjaaja
* Olli Rönning (1931–2015), suomalainen hammaslääkäri ja professori
* Trine Rønning (s. 1982), norjalainen jalkapalloilija
Hotellin Lakanat

**Hotellin Lakanat** oli suomalainen huumorirockyhtye, joka julkaisi vuonna 1984 kuusi kappaletta sisältäneen EP-levyn *Reissumiehen kissa* nimellä Who Cares & Hotellin Lakanat sekä 1986 Kompass Records -levy-yhtiön kautta albumin *Elämä*. EP-levy äänitettiin Turun kauppakorkeakoulun tiloissa ja albumi turkulaisessa Studio 55:ssä ja ulvilalaisessa Laser Studiossa.

## Kokoonpano
*Jussi Litmanen – laulu
*Pekka Koivunen – kitara, laulu
*Hannu Niiranen – kitara, lyömäsoittimet, laulu
*Olli Kurki – sello, laulu
*Paavo Virkkunen – kitara, basso, rummut, laulu
*Risto Virtanen – kitara, basso, laulu, nokkahuilu
*Mikko Koivusalo – kitara, kosketinsoittimet, basso, laulu

Useimmat jäsenet mainitaan levytysten tiedoissa myös eri kappaleiden tekijöinä.

## Diskografia
*1984: Who Cares & Hotellin Lakanat: *Reissumiehen kissa* (EP-levy, Cicci Systems Unlimited CSUEP-1, 6 kappaletta)
*1986: Hotellin Lakanat: *Elämä* (LP-levy, Kompass Records KOLP-69, 14 kappaletta)

## Lähteet
The Story of Moondog

**The Story of Moondog** on yhdysvaltalaisen Moondogin albumi, joka julkaistiin vuonna 1957 levymerkillä Prestige Records.

## Kappaleet
Kaikki kappaleet säveltänyt Louis Hardin.
### A-puoli
# Up Broadway 
# Perpetual Motion 
# Gloving it
# Improvisation 
# Ray Malone Softshoe
# Two Quotations in Dialogue
# 5/8 in Two Shades

### B-puoli
#  Moondog’s Theme
# In a Doorway
# Duet
# Trimbas in Quarters 
# Wildwood 
# Trimbas in Eighths
# Organ Rounds

## Kokoonpano
* Moondog
* Sam Ulano – rummut, taiko
* Suzuko – marakassit
* Louis Barron
* Bebe Barron

## Arviot
* Allmusic:  

## Aiheesta muualla
* ''The Story of Moondog'' discogs.com -sivustolla

## Lähteet
Karstala

**Karstala** (, vir. *Kärstala*) on kylä Leningradin alueen Jaaman piirin Narvusin kunnassa Venäjällä. Se sijaitsee Rosonajoen rannalla 16 kilometriä Suuresta-Narvusista lounaaseen. Kylässä on viisi vakituista asukasta vuonna 2012.

Karstalan kylä mainitaan ensimmäisen kerran 1600-luvulla. Lähiseudun muista kylistä poiketen sitä pidettiin venäläisenä, joskin sen asukkaat puhuivat myös suomea, inkeroista ja viroa tai jonkinlaista ”sekakieltä”. Kylän asukkaat olivat valtion talonpoikia, jotka kuuluivat Haavikon ortodoksiseen seurakuntaan. Vuonna 1862 kylässä oli 19 taloa ja 142 asukasta. Maailmansotien välisenä aikana Karstala kuului Viron Inkeriin.

Kylä koostuu puutarhapalstojen ympäröimistä omakotitaloista, jotka jakautuvat kahteen kylänosaan. Suurin osa taloista toimii kesäasuntoina. Kesäasukkaiden määräksi arvioidaan 60 henkeä. Karstalaan ei ole kunnollista maantieyhteyttä.

## Lähteet
* 

### Viitteet
Terry Riley: Requiem for Adam

**Terry Riley: Requiem for Adam** on yhdysvaltalaisen jousikvartetti Kronos Quartetin albumi, joka julkaistiin vuonna 2001 levymerkillä Nonesuch Records. Levyllä kuullaan yhdysvaltalaisen Terry Riley sävellyksiä.

## Kappaleet
Kaikki sävellykset Terry Riley.
#  
# 
# 
# 

## Kokoonpano
* Jennifer Culp – sello
* David Harrington – viulu
* John Sherba – viulu
* Hank Dutt – alttoviulu
* Terry Riley – piano, syntetisaattori  

## Aiheesta muualla
* ''Terry Riley: Requiem for Adam'' discogs.com -sivustolla
Bryan Lerg

**Bryan Lerg** (s. 20. tammikuuta 1986) on yhdysvaltalainen jääkiekkoilija, joka pelaa San Jose Sharksin organisaatiossa.

## Ura
Yliopistouran päätyttyä Lerg siirtyi Edmonton Oilersiin kahden vuoden tulokassopimuksella 1. huhtikuuta 2008. Hän teki ammattilaisdebyyttinsä kauden 2007–2008 Edmontonin farmijoukkue Springfield Falconsissa.

Osallistuttuaan Oilersin harjoitusleirille, Lerg joutui kuitenkin takaisin Springfieldiin kaudeksi 2008–2009. Loukkaantumisesta huolimatta Lerg teki 17 pistettä 42 pelissä pelaten osan kaudesta myös ECHL:ssä Stockton Thunderissa. Lerg kärsi seuraavallakin kaudella loukkaantumisesta ja menetti paikkansa Oilersin farmijoukkueessa. 36 ottelussa hän teki seitsemän pistettä.

Lerg jäi ilman sopimusta Oilersista kauden päätteeksi. Matalasta NHL-mielenkiinnosta johtuen hän siirtyi try out -sopimuksella sveitsiläiseen Genève-Servetteen. Hän pelasi vain yhden pelin Genève-Servettessä kaudella 2010–2011, jonka jälkeen palasi Pohjois-Amerikkaan ja AHL:ään Wilkes-Barre/Scranton Penguinsiin vuoden sopimuksella 8. joulukuuta 2010. Lerg teki 32 pistettä 65 pelissä ansaiten vuoden jatkosopimuksen.

Ennen kauden 2011–2012 alkua Wilkes-Barressa, Lerg kutsuttiin osallistumaan Pittsburgh Penguinsin harjoitusleirille. Lerg oli AHL:ssä joukkueensa paras maalintekijä 27 maalilla ja toiseksi paras pistemies 53 pisteellä.

1. heinäkuuta 2012 Lerg siirtyi vapaana agenttina vuoden kaksisuuntaisella sopimuksella Colorado Avalancheen. Vuoden 2012 työsulun aikana Lerg pelasi Coloradon farmijoukkue Lake Erie Monstersissa. 30. lokakuuta 2012 vähän kauden alun jälkeen Lerg valittiin joukkueen kapteenistoon. Kauden puolivälissä hän oli tehnyt yhdeksän maalia 28 ottelussa. Lergin kausi päättyi eturistisidevammaan, joka vaati leikkaushoitoa.

22. huhtikuuta 2013 Lerg solmi yhden vuoden jatkosopimuksen Coloradon kanssa. Hän teki 35 pelissä 27 pistettä ennen kuin joutui loppukaudeksi sivuun loukkaantumisen vuoksi.

Kahden Coloradon organisaatiossa pelatun kauden jälkeen Lerg lähti yhden vuoden kaksisuuntaisella sopimuksella San Jose Sharksiin. Osallistuttuaan Sharksin harjoitusleirille, Lerg joutui kauden alkaessa farmiin Worcester Sharksiin. Kolmantena kautena peräkkäin Lerg valittiin AHL-seuran kapteenistoon. Worcesterin parhaana pistemiehenä ollut Lerg palkittiin kahdeksan AHL-kauden jälkeen, kun hänet 6. huhtikuuta 2015 nostettiin NHL:n puolelle San Josen runkosarjan viimeisiin otteluihin. 9. huhtikuuta Lerg teki debyyttinsä ensimmäistä NHL-seuraansa Edmonton Oilersia vastaan. Hän teki heti myös ensimmäisen maalinsa San Josen voittaessa ottelun lukemin 3–1.
Daniil Tarasov (jääkiekkohyökkääjä)

**Daniil Vladimirovitš Tarasov** (; s. 20. kesäkuuta 1991) on venäläinen jääkiekkoilija.

## Ura
Kesäkuussa 2012 Worcester Sharks solmi Tarasovin kanssa sopimuksen kaudeksi 2012–2013. Hänestä tuli täten ensimmäinen venäläinen pelaaja, joka edustaa Worcesteria Sharksia. Tulokaskaudellaan Tarasov pelasi runkosarjassa 43 peliä, joissa teki 14 maalia ja 28 pistettä. Hän pelasi lisäksi myös ECHL:ssä San Francisco Bullsissa 17 ottelua. 2. huhtikuuta 2013 Tarasov siirtyi San Jose Sharksin NHL-kokoonpanoon ansaiten kaksivuotisen sopimuksen.

Tarasov palasi Venäjälle kaudeksi 2015–2016 ja liittyi Dinamo Moskovan joukkueeseen.
Kallivieri

**Kallivieri** (, vir. *Kallivere*) on kylä Leningradin alueen Jaaman piirin Narvusin kunnassa Venäjällä. Se sijaitsee Rosonajoen rannalla 16 kilometriä Suuresta-Narvusista lounaaseen. Kylässä oli 17 vakituista asukasta vuonna 2012.

Kallivieri mainitaan ensimmäisen kerran vuonna 1571 nimellä *Pustoška*. Myöhemmin sen nimeksi vakiintui *Fitinka* ja vasta 1800–1900-lukujen vaihteessa *Kallivieri*. Vuonna 1848 kylässä oli 189 asukasta, joista kaksi kolmasosaa oli inkerinsuomalaisia ja loput inkeroisia. Ennen maaorjuuden lakkauttamista asukkaat olivat valtion talonpoikia. Luterilaiset kuuluivat Kosemkinan ja ortodoksit Haavikon seurakuntaan. Vuonna 1862 kylässä oli 29 taloa ja 235 asukasta.

Maailmansotien välisenä aikana Kallivieri kuului Viron Inkeriin. Vuonna 1930 sinne rakennettiin luterilainen kirkko. Se suljettiin vuonna 1940, kun Viro liitettiin Neuvostoliittoon ja alue palautettiin osaksi Venäjää.

Kylä koostuu puutarhapalstojen ympäröimistä omakotitaloista, joista osa toimii kesäasuntoina. Kesäasukkaiden määräksi arvioidaan 48 henkeä. Palveluihin kuuluu kauppa. Aikaisemmin kylässä toimi maatalousyritys Pribrežnojen karjatila. Lähistöllä sijaitsee suuri puutarhapalsta-alue. Kallivieriin johtaa asfaltoitu tie Luutsan ja Kopolan (ven. *Pervoje Maja*) väliseltä maantieltä.

## Lähteet
* 

### Viitteet
Indikaani

**Indikaani** (C14H17NO6) on glukoosin ja indoksyylin muodostama glykosidi. Luonnossa yhdistettä esiintyy indigo-suvun (*[[Indigofera]]*) kasveissa kuten indigokasvissa eli väri-indigossa (*Indigofera tinctoria*), värimorsingossa (*Isatis tinctoria*) ja väritattaressa (*Persicaria tinctoria* tai *Polygonum tinctorium*). Indikaani on esiaste kasveista saatavan indigon valmistuksessa.

## Esiintyminen ja ominaisuudet
Indikaania esiintyy kasveissa erityisesti lehdissä vakuoleissa. Selvästi pienempinä määrinä sitä on myös kasvin varressa, juurissa, kukissa ja kukkanupuissa. Indikaanin pitoisuus lehdissä on noin 0,2&ndash;0,8 %.

Huoneenlämpötilassa indikaani on värittömiä kiteitä. Yhdiste on hygroskooppista ja se esiintyy usein kidevedellisenä trihydraattina (C14H17NO6·3H2O, CAS 1328-73-0). Trihydraattia kuumennettaessa rikkihappoliuoksessa se muuttuu hemihydraatiksi (C14H17NO6·½H2O) ja kidevedetöntä indikaania voidaan valmistaa käsittelemällä trihydraattia kiehuvalla bentseenillä ja etanolilla. Indikaani liukenee veteen, etanoliin, metanoliin, asetoniin ja hieman myös etyyliasetaattiin ja bentseeniin. 

Indikaania esiintyy nisäkkäiden virtsassa ja myös veriplasmassa tryptofaanin normaalina metaboliittina.

## Käyttö
Kasvinosien sisältämä indikaani fermentoidaan, jolloin glykosidaaseihin kuuluva entsyymi nimeltään indimulsiini hydrolysoi indikaanin indoksyyliksi ja glukoosiksi. Fermentointiolosuhteissa indoksyyli hapettuu hyvin helposti indigoksi.

## Lähteet

## Aiheesta muualla
*PubChem: Indican 
*PubChem: Indican Trihydrate 
*Dr. Duke's Phytochemical and Ethnobotanical Databases: Indican